Jovan Kursula
<s>Jovan Kursula (Donja Gorevnica, 1768 – Deligrad, 1813) je proslavljeni srpski junak iz Prvog srpskog ustanka.</s>

<s>Biografija</s>

<s>Jovan Kursula je rođen 1768. godine u Donjoj Gorevnici kod Čačka kao Jovan Petrović..</s><s>Posle očeve smrti majka se preudala u selo Cvetke kod Kraljeva i sa sobom je povela i Jovana.</s>

<s>Kursula je uvek nosio dugu i smeđu kosu, lice mu je bilo belo, a obrazi puni.</s><s>Bio je krupan, u plećima širok i malo pognut.</s><s>Uvek je nosio gunj i čakšire od grubog sukna, na nogama opanke i bele čarapaluke (vunene čarape).</s><s>Na glavi je nosio šubaru od jagnjeće kože.</s>

<s>Kursula je bio hrabar i snažan čovek.</s><s>Bio je neustrašiv ratnik.</s><s>Nije zvanično imao nikakav čin ili starešinstvo niti je to voleo.</s><s>Nije voleo nikome da komanduje ali ni da drugi njemu naređuju.</s><s>Karađorđe ga je cenio i svrstavao među vojvode.</s><s>Voleo je da se bori i nikad nije ustuknuo pred protivnicima.</s><s>Nije se plašio ni puške ni sablje.</s><s>Uvek je jahao dobre konje i nikad peške u boj nije odlazio.</s><s>Kursula je na megdan polazio pušeći svoju lulu sa duvanom, koju bi pred samim protivnikom istresao i stavio u svoju čibučnicu.</s><s>Promenio je mnogo konja ali mu je najdraža bila kobila koju je zvao „Strina“.</s><s>Sa njom je učestvovao u boju na Varvarinskom polju kada je pogubio turskog junaka zvanog „Crni arapin“.</s><s>Omiljeno oružje mu je bila sablja.</s>

<s>Zbog hrabrosti i junaštva u narodu je poznat kao „megdandžija“ i mnogi su ga tako zvali.</s><s>Umro je u avgustu 1813. godine u selu Cvetke od rana zadobijenih u boju na Deligradu.</s><s>Sahranjen je u grob svoje majke kod stare cvetačke crkve brvnare sa zapadne strane gde se i danas nalazi njegov nadgrobni spomenik.</s>

<s>Dvoboj Kursule i Crnog arapina na Varvarinskom polju opevao je u svojoj pesmi „Kursula i Arapin“ profesor zemljopisa na Velikoj školi Jovan Dragašević.</s>

<s>Kursula je učestvovao u sledećim bojevima:
 Boj na Čačku – mart 1805. godine
 Boj na Karanovcu – jun 1805. godine
 Boj na Crnom vrhu – 1809. godine
 Boj na Varvarinskom polju – septembar 1810. godine
 Boj na Deligradu - avgust 1813. godine</s>

<s>Literatura</s>

<s>Spoljašnje veze 
 Jovan Kursula - biografija 
 http://saborsrba.com/zapisi/423
 Megdandžija bez titule i vlasti („Politika“, 2. septembar 2013)
 Dimitrije Jovanović: JOVO KURSULA ("Slovensko društvo")</s>

<s>Biografije, Prvi srpski ustanak
Biografije, Drugi srpski ustanak
Biografije, Čačak</s>

